Kas elu tekkis juhuslikult või planeeritult?
Kas Jumala olemasolu saab teaduslikult tõestada?
Endine ateist Pekka Reinikainen töötas 35 aastat arstina.
Nüüd viib ta meid teekonnale neid asju uurima.
KAS JUMAL ON OLEMAS?
Me elame allakäivas maailmas.
See fakt kinnitab, et Piibel räägib meile ajaloolist tõtt.
Kõikjal ümberringi näeme lagunemist ja väljasuremist, haiguseid, vähki.
See vastab termodünaamika seadusele ehk meie ilus loodud maailm,
milles on veel jäänuseid algsest ilust,
on meie silmade all vähe haaval degradeerumas.
Kui palju aega on väljasuremiseni jäänud?
Näib, et inimese seisukohalt on olukord meeste osas kriitiline,
sest uurijate arvates surevad mehed välja enne naisi.
Ja kuna naised ei saa lapsi ilma meesteta,
siis kogu inimkond hakkab suure hooga vähenema.
Meestel on Y-kromosoom, millel pole paarilist (naine on XX, mees XY)
ja mehe Y-kromosoomi pole jäänud kuigi palju aktiivseid geene.
On leitud, et enamik sealsetest geenidest on tegevusvõimetud.
Igatahes on selge, et kõik elavad organismid on välja suremas
ega arene paremuse poole.
Aastamiljonid ei ole evolutsioon eeldus, vaid elu ja korra vaenlane.
Öeldakse, et aeg kulutab ja sööb meest.
Sellise tempoga viivad mutatsioonid
elusolendid väljasuremiseni juba vähem kui 10 000 aasta jooksul.
Väljasuremise poole liikumine on veelgi kiirem rakkude jõujaamades
e. mitokondrites, kus asub iseseisev DNA infopank.
Seal pole parandusmehhanismid nii head kui rakutuumas
Öeldakse, et mitokondrid, mis toodavad meile ATP-energiat,
on nagu hubisev leek, mis kohe kustub.
Geenide degradeerumist põhjustavad mutatsioonid - DNA kopeerimisvead.
Mutageenid on radioaktiivne ja kosmiline kiirgus, keskkonnamürgid,
aga peamiselt tekkivad mutatsioonides vead ajal,
kui DNA ahelat väga suure kiirusega kopeeritakse.
Silmaga nähtav 7000 km pikk DNA ahel kopeeritakse mõne tunniga,
seega kiirusega miljoneid koopiaid sekundis.
Molekulide ebatasase pinna tõttu esineb hõõrdumist
ja tekivad kopeerimisvead:
iga päev DNA ahelaid avades ja sulgedes,
tekib nende kopeerimisel umbes miljon viga.
Vead on kahjulikud, põhjustades vananemist.
Just mitokondri DNA halvenemine põhjustab suuresti vananemist,
haigusi ja surma.
Nagu varem öeldud: kui ühes rakus olev DNA
kirjutataks üles silmaga nähtaval kujul,
oleks see 7000 km pikk ahel,
mida avatakse ja suletakse igas rakus 4000 km ulatuses päevas,
et noppida välja info,
mis on vajalik igapäevase ainevahetuse ja elutegevuse jaoks.
Kiire kopeerimine põhjustab raku kohta umbes miljon viga päevas.
Info DNA kaksikahelas ei saa vigade tõttu kuidagi paraneda -
see läheb aina viletsamaks.
DNA ahelat avab ja sulgeb toimetaja molekul splaissosoom,
mis kopeerib DNA infot mõlemas suunas nagu legoklotse edasi-tagasi.
Miljonite sümbolite kopeerimine minutis tekitab hõõrdumise tõttu
igasse rakku päevas kuni miljon kopeerimisviga.
Molekulide pind on ebatasane, mitte sile nagu automootori ventiil.
Sellest tekivad vältimatult vead ja seda ei takista miski.
Rakk sureks kiiresti, kui selles ei oleks õigekirja-parandussüsteemi,
mis valvab DNA-ahelat kogu aeg ja parandab tekkivad vead,
võttes abiks naaberahela, sest kaksikahelad sõltuvad teineteisest.
Nüüd peaks küsima evolutsiooni pooldavatelt ateistidelt,
kuidas said esimesed rakud hakkama ilma sellise parandussüsteemita?
Kui rakku olekski juhumutatsioonide tulemusena infot kogunenud,
oleks see kohe kadunud,
kui poleks õigekirja- ja parandussüsteemi,
milles sajad splaissosoomi moodi ensüümid siia-sinna liikudes
infot kontrollivad ja parandavad.
Tegu on ülikeerulise ensüümikompleksiga,
mis hoolitseb selle eest, et surm liiga kiiresti ei tuleks.
Teadagi on see programmeeritud Loodud maailma jaoks.
Loodud maailmal on olnud algus ja sellel on ka lõpp.
Pattulangemine põhjustas selle, et me elame Loodud maailmas,
mis ägab lagunemise all, nagu ütleb Piibel.
Aga meie vaatame igavikku, kus kõik muutub ja lagunemist enam pole.
Nõuame ateistidelt seletust, kust ilmus algsetesse rakkudesse
õigekirja- ja parandussüsteem, mis oleks info säilimise taganud.
Sellele ei ole muidugi mingit vastust.
Need ongi küsimused, mida me tänapäeval uusateistidele esitame.
Nad on monopoliseerinud arutelu ja jumaldavad evolutsiooniteooriat,
esitades seda loodussaadetes, raamatutes, õpikutes ja kõikjal,
aga see on täiesti õõnes ja tühi teooria, milles peab kahtlema.
Me kristlastena peame neil teemadel head kodutööd tegema,
et oskaksime neid küsimusi ateistidelt küsida.
Ehk paneb see neid omi seisukohti kaaluma ja pädevamalt kõnelema.
Parandussüsteemist hoolimata toob iga inimsugupõlv -
kui arvestada, et see on 20 aastat vana -
endaga kaasa 60-100 püsivat kahjustust.
Me kõik oleme mutandid ja anname järglastele edasi 1-2 mutatsiooni.
Kui aastas sünnib maailma sada miljonit inimest,
on 20 aastaga kõik inimese DNA koodisümbolid ühe korra muteerunud.
Nii toimub see tänapäeval iga sugupõlvega.
Osa mutatsioone on neutraalsed ja osa surmavad.
On hea meeles pidada, et Jumal lõi koodi sellliselt,
et osa mutatsioone jääks neutraalseks.
Selleks, et kood taluks vigu, on sellel nn. liiasus.
Seegi kinnitab Looja tarkust:
teades pattulangemist ette, lõi Jumal koodi, mis talub vigu.
Mutatsioone on neutraalseid ja surmavaid.
3% mutatsioonidest mõjutab valkude sünteesi,
97 % mõjutab regulatsioonisüsteeme.
Seetõttu on üldmõju lagundav ja ükski tuntud geenitehnoloogia
ei suuda seda takistada - kõik kulgeb väljasuremise teed.
Tänapäeval vajab juba 20% abielupaaridest
meditsiinitehnoloogilist abi laste saamiseks.
Meeste sugurakkude kvaliteet on ühe sugupõlvega järsult langenud.
Kõiki selle põhjusi ei teata, ent üheks põhjuseks võib olla see,
et juba 10-12 aastased lapsed tarbivad alkoholi.
Maksas ja munandites on ensüüm, mis muudab alkoholi atseetaldehüüdiks
ja see vähendab kasvueas munandite suurust juba enne murdeiga.
Seda siis juhul, kui juuakse alkoholi.
Looduslik valik ei suuda haigusi elimineerida,
kuna see ei märka varjatud haigusi.
Ka haigusgeeni kandjad saavad järglasi.
Nii vaevab inimkonda tänapäeval umbes 30 000 haigust.
Väidetud evolutsioonimehhanismide mutatsioonid
rikuvad Jumala loodud kaunist vigadeta infopanka.
30 000 haigust on väga palju ja neid lisandub kogu aeg.
Alguses lõi Jumal vigadeta infopanga,
mistõttu Aadama ja Eeva lapsed võisid omavahel muretult abielluda.
Piiblis öeldakse, et lisaks Kainile ja Aabelile,
said ka Aadam ja Eeva poegi ja tütreid, kes abiellusid omavahel
ja probleeme polnud, kuna infopank oli vigadeta.
Piiblis keelatakse lähisugulusabielud just õigel ajal.
Moosese keelas need, kui oli kogunenud just nii palju
pattu langemisest tulnud pärlikke haigusi ja mutatsioone,
et lähisugulaste abielud muutusid ohtlikuks, need keelati õigel ajal.
Siit selgub Piibli geniaalsus: Mooses ei teadnud ju DNA-st midagi,
aga Jumal andis talle õigel ajal tarkuse sugulusabielud keelata.
Geenide lagunemiskiirusest saab leida, millal degradeerumine algas,
millal pattulangemine toimus, millal väljasuremine saabub -
see kinnitab Piibli tõepärasust.
Me võime DNA-st välja lugeda, mis juhtus Edeni aias
ja millal toimus seal pattulangemine.
Põnev on uurida Piiblit värske pilguga,
sest teaduslik uuring kinnitab,
et Piibli lood loomisest ja langemisest on ajaloolised.
Tõlkinud: Anne Tamberg